
TECHNINĖ SPECIFIKACIJA 
TARPVALSTYBINĖS JAUNIMO NARDYMO STOVYKLOS, TRAKŲ EŽERO DUGNO VALYMO ORGANIZAVIMO PASLAUGOS
1. Trakų rajono savivaldybės administracija (toliau – Perkančioji organizacija) atlieka pirkimą ir numato įsigyti „Tarpvalstybinės jaunimo nardymo stovyklos, Trakų ežero dugno valymo organizavimo paslaugas“ (toliau – Paslaugos). Stovykla organizuojama įgyvendinant projekto „EKOLOGINIS VANDENS TINKLAS – tarpvalstybinė upių ir ežerų apsaugos ir atgaivinimo koncepcija“ Nr.  LTPL00027 pagal 2021–2027 m. INTERREG VI-A Lietuvos ir Lenkijos bendradarbiavimo programą.  
2.	TIKSLAI IR PRIEMONĖS:
2.1 Tikslas – organizuoti seminarų ciklą skatinantį aplinkosauginį sąmoningumą ir supažindinti stovyklos dalyvius su nardymu po vandeniu, naro apranga ir inventoriumi, jų charakteristikomis, naro darbu ir veikla, pamestų/paskendusių daiktų paieška, ežero dugno valymu (šiukšlių rinkimu) nardant.
2.2 Priemonės: seminarų ciklas, teoriniai bei praktiniai užsiėmimai, Totoriškių ežero dugno valymo akcija, į kurią be stovyklos dalyvių bus pakviesti Lietuvoje veikiantys nardymo klubai, bei pavieniai narai mėgėjai, narai profesionalai. 
3.	PASLAUGŲ SUTEIKIMO TERMINAI: Stovyklos trukmė - 4 dienos. Paslaugos turi būti suteiktos 2025 m. liepos 9-12 d. 
4.	STOVYKLOS VIETA: Trakai, Trakų rajono savivaldybė, Lietuva.
5. DALYVIAI: 30 dalyvių iš Lietuvos ir Lenkijos (10 - iš Gižycko (Lenkija), 10 iš Kruklanki (Lenkija) ir 10 iš Trakų r. sav.). Į stovyklą bus kviečiami aktyvūs, visuomeniški, savanoryste, ekologija bei gamtosauga besidomintys 14-18 metų jaunuoliai, taip pat gamtos mokslų mokytojai ir specialistai. Papildomai į Totoriškių ežero dugno valymo akciją Paslaugų tiekėjas turi pakviesti Lietuvoje veikiančių nardymo klubų atstovus, bei pavienius narus mėgėjus, narus profesionalus.
6. PASLAUGŲ APIMTIS:
	Eil. Nr.
	Paslaugų  pavadinimas
	Mato vnt.
	Kiekis

	
	
	
	Kiekis
	Dienų skaičius

	1
	2
	3
	4
	5

	1.
	Maitinimas
	asm.
	30
	4

	2.
	Apgyvendinimas
	asm.
	30
	3

	3.
	Salės nuoma seminarams ir teoriniams užsiėmimams
	vnt.
	1
	4

	4.
	Seminarų ciklas skatinantis aplinkosauginį sąmoningumą
	vnt.
	1
	4

	5.
	Lietuvių – lenkų k. vertėjas
	asm.
	1
	4

	6.
	6 nardymo instruktoriai (praktika)
	val.
	4
	4

	7.
	2 nardymo instruktorius (teorija ir praktika)
	val.
	2
	4

	8.
	2 budintys gelbėtojai su kateriu
	val.
	4
	4

	9.
	Nardymo įrangos nuoma
	kompl.
	30
	4

	10.
	Kompresorių (balionų užpildymo deguonimi) nuoma
	vnt.
	5
	4

	11.
	Totoriškių ežero dugno valymo akcijos organizavimo išlaidos (viešinimas, akcijos dalyvių pamaitinimas, atminimo medalių įsigijimas, simbolinės dovanėlės, surinktų šiukšlių išvežimas)
	kompl.
	1
	1



7. PASLAUGŲ TEIKIMO REIKALAVIMAI
7.1 Stovyklos paslaugų teikimo reikalavimai:
	Paslaugų atlikimo etapai
	Reikalavimų detalizavimas
	Paslaugų įgyvendinimo terminai

	7.1.1 
Dalyvių apgyvendinimas
	Kambariuose turi būti lovos, dušo kabina, tualetas, patalynė, rankšluosčiai. Kiekvienam dalyviui turi būti numatyti baldai ar vieta juose asmeniniams daiktams, drabužiams laikyti. Tualeto ir prausyklos patalpoje turi būti asmens higienos priemonių: tualetinio popieriaus, muilo, rankų džiovintuvai ar rankšluosčių. Kambariai turi būti tvarkingi. Pageidautina, kad dalyviai gyventų po 2 kambariuose.
Pasiūlyme turi būti nurodyta, kas teiks apgyvendinimo paslaugas (tiekėjas turi būti išviešintas pasiūlymo formoje ir pateiktas leidimas su pasiūlymu teikti apgyvendinimo paslaugas).

	3 naktys 
(30 dalyvių)

	7.1.2.1
30 dalyvių maitinimas
	Stovyklos metu 30 dalyviams turi būti užtikrintas maitinimas ne mažiau negu 3 kartus per dieną: pusryčiai, pietūs, vakarienė. 
Dalyviams turi būti sudarytos sąlygos pavalgyti per 1 val.
Maitinimą gali tiekti įmonė, kuriai yra išduotas leidimas – maisto tvarkymo subjekto patvirtinimo pažymėjimas arba registracija. Pasiūlyme turi būti nurodyta, kas tieks maitinimo paslaugas (tiekėjas turi būti išviešintas pasiūlymo formoje ir pateiktas leidimas su pasiūlymu teikti maitinimo paslaugas).
Patiekiamas maistas turi būti kokybiškas, įvairus ir atitikti saugos reikalavimus.
Pirmenybė teikiama maistines savybes tausojantiems patiekalų gamybos būdams. Maisto pervirimas, perkepimas, prideginimas draudžiamas.
Kiekvieną dieną turi būti patiekta daržovių ir vaisių, rekomenduojama sezoninių, šviežių.
Patiekiamas šiltas maistas turi būti gaminamas ir patiekiamas tą pačią kalendorinę dieną.
Maistas turi būti patiekiamas estetiškai.
Turi būti užtikrintos sėdimos vietos valgymui visam asmenų skaičiui. 
Turi būti sudaryta galimybė rinktis maistą tinkamą ir vegetarams, ir visavalgiams. 
Maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis.
Maitinimui skirta patalpa turi būti pritaikyta stovyklos dalyvių skaičiui.
Susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms.
Biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms.
Turi būti laikomasi atliekų prevencijos ir tvarkymo prioritetų eiliškumo (prevencija, paruošimas naudoti pakartotinai, perdirbimas, kitoks naudojimas, šalinimas)
	4 Dienos
(30 dalyvių)



	7.1.2.2
Ežero dugno valymo akcijos dalyvių maitinimas
	Pakviesti ežero dugno valymo akcijos dalyviai turi būti pamaitinti  akcijos vykdymo dieną, akcijos vykdymo vietoje (sriuba\košė, vanduo, kava, arbata). 
Maitinimą gali tiekti įmonė, kuriai yra išduotas leidimas – maisto tvarkymo subjekto patvirtinimo pažymėjimas arba registracija. Pasiūlyme turi būti nurodyta, kas tieks ežero dugno valymo akcijos dalyvių maitinimo paslaugas (tiekėjas turi būti išviešintas pasiūlymo formoje ir pateiktas leidimas su pasiūlymu teikti maitinimo paslaugas).
Pirmenybė teikiama maistines savybes tausojantiems patiekalų gamybos būdams. Maisto pervirimas, perkepimas, prideginimas draudžiamas.
Patiekiamas šiltas maistas turi būti gaminamas ir patiekiamas tą pačią kalendorinę dieną.
Maistas turi būti patiekiamas estetiškai.
Turi būti sudaryta galimybė rinktis maistą tinkamą ir vegetarams, ir visavalgiams. 
Maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis.
Susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms.
Biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms.
Turi būti laikomasi atliekų prevencijos ir tvarkymo prioritetų eiliškumo (prevencija, paruošimas naudoti pakartotinai, perdirbimas, kitoks naudojimas, šalinimas)
	1 diena

	7.1.3 
Dalyvių veikla
	Paslaugų tiekėjas turi suorganizuoti:
1. 4 dienų nemažiau nei po 3 val. seminarų ciklą, skatinantį aplinkosauginį sąmoningumą (dėl žalingų aplinkai žmonių įpročių, darančių neigiamą įtaką ne tik vietos vandens ekosistemoms, bet ir globalioms ekosistemoms, atliekų prevenciją, tausojantį vartojimą, pakartotinį naudojimą, mikroplastiko plitimą ir kitas aktualias problemas, dėl kurių yra teršiami ir vietos vandens telkiniai ir per juos tarša plinta į tolimesnius telkinius). 
Tiekėjas turi įvertinti lektoriaus paslaugas, atvykimo į vietą išlaidas, mokymų programos ir dalomosios medžiagos parengimo dalyviams išlaidas.  
Seminarų patalpos turi būti gerai apšviestos, vėdinamos, vėsinamos (kondicionuojamos). 
Turi būti pateikta visa stovyklos vykdymui (vaizdo, garso, ryšio ir pan.) reikalinga konferencinė įranga - projektoriai, kompiuteriai, garso aparatūra, mikrofonai, turi būti galimybė transliuoti vaizdo siužetus iš skirtingų laikmenų (iš kompiuterio per projektorių), užtikrintas sklandus belaidis interneto ryšys užtikrinantys visų prisijungusių dalyvių nestringantį naršymą.
2. 4 dienų nardymo mokymus 30 dalyviams (teoriją, praktiką, instruktorių ir gelbėtojų paslaugas, įrangos nuomą). Tiekėjas turi pasitelkti tiek nardymo instruktorių (tačiau nemažiau nei 6) ir gelbėtojų (tačiau nemažiau nei 2), kad užtikrintų efektyvius teorinius ir praktinius nardymo mokymus bei dalyvių saugumą;
3. Totoriškių ežero dugno valymo akciją. Tiekėjas privalo užtikrinti akcijos viešinimą (Trakų mieste ir socialiniose tinkluose), akcijos dalyvių pamaitinimą (akcijos vykdymo diena ir akcijos vykdymo vietoje (sriuba\košė, vanduo, kava, arbata), atminimo medalių įsigijimą ir simbolines dovanėles (30 dalyviams bei pagal pakviestų papildomai dalyvių skaičių), surinktų šiukšlių išvežimą. Akcijoje turi dalyvauti ne tik 30 stovyklos dalyvių, bet ir Tiekėjo pakviesti Lietuvoje veikiančių nardymo klubų atstovai, pavieniai narai mėgėjai bei narai profesionalai.
Esant poreikiui, transportą stovyklos metu tarp stovyklos objektų turi užtikrinti Tiekėjas. Transporto priemonė turi būti techniškai tvarkinga, vairuotojas turi turėti transporto priemonės draudimą bei kitus reikiamus dokumentus. 
	4 dienos


7.2 Bendrieji paslaugų teikimo reikalavimai:
7.2 Tiekėjas privalo:
7.2.1 sudaryti Paslaugų teikimo komandą ir skirti: 
7.2.1.2 atsakingą asmenį už stovyklos kuravimą; 
7.2.1.3 bent vieną stovyklos organizavimo vadovą, turintį gerus komunikavimo gebėjimus bei galinčius užimti jaunimo grupę, mokytojus, specialistus ir turintį bent vienerių metų darbo patirtį mokinių ar jaunimo, ar suaugusių stovyklų organizavimo srityje; 
7.2.1.4 bent vieną vertėją kalbantį lietuvių – lenkų kalbomis, užtikrinant nuoseklųjį vertimą žodžiu iš lietuvių į lenkų ir iš lenkų į lietuvių kalbas visos stovyklos metu; 
7.2.1.5 ne mažiau kaip 6 nardymo instruktorius, turinčius bent vienerių metų nardymo instruktoriaus darbo patirtį;
7.2.1.6  ne mažiau kaip 2 budinčius gelbėtojus su kateriais,  turintys bent vienerių metų darbo patirtį gelbėjimo srityje; 
Su pasiūlymu pateikiama: paslaugų teikimo komandos CV. Tiekėjas, vadovaudamasis aukščiau nurodytu,  savo nuožiūra siūlo specialistų, dirbsiančių su projektu, sąrašą bei su pasiūlymu pateikia jų gyvenimo aprašymus, sutikimus ar susitarimus, kurie patvirtintų dalyvavimą teikiant paslaugas, sutarties įgyvendinimo metu (jų ištekliai turi būti prieinami visą sutarties įgyvendinimo laikotarpį).
7.2.2 suderinti stovyklos organizavimo programą, valgiaraštį, ežero dugno valymo akcijos viešinimo informaciją su Užsakovu, nedelsiant, pasirašius paslaugų teikimo sutartį, el. paštu: anastasija.korytcenko@trakai.lt
7.2.3 parengti stovyklos darbotvarkę, informacines nuorodas ir atitinkamai jas išdėstyti aiškiai matomose stovyklos vietose.  
7.2.4 užtikrinti dalyvių saugumą stovyklos metu;
7.2.5 Užsakovo pateiktais elektroniniais paštais stovyklos dalyviams, ne vėliau nei likus 5 dienoms iki stovyklos dienos, išsiųsti visą informaciją apie stovyklą: stovyklos vietą ir laiką, programą, logistinę informaciją (kaip atvykti savarankiškai, kaip atvykti visuomeniniu transportu). 
7.2.6. įsivertinti visas išlaidas reikalingas tinkamam stovyklos organizavimui.
7.2.7 tinkamai paruošti, prižiūrėti ir užtikrinti aptarnavimą stovyklai skirtos įrangos visos stovyklos metu, t. y. stovyklos dienomis pasirūpinti, kad tinkamai būtų parengta reikalinga įranga, kad funkcionuotų visos stovyklos metu.
7.2.8 Teikiant Paslaugas laikytis šių aplinkosaugos reikalavimų:
7.2.8.1 Stovyklos įgyvendinimo detales derinti, informaciją pateikti elektroniniu paštu ir / ar telefonu ir/arba kitomis elektroninėmis priemonėmis.
7.2.8.2. jeigu bus naudojama dalomoji medžiaga, ji turi būti išsiųsta dalyviams elektroniniu paštu prieš renginį. Jei yra būtinybė dalomąją medžiagą pateikti atspausdintą, renginio organizatorius turi užtikrinti, kad ji bus atspausdinta ant abiejų lapo pusių ir padalinta renginio dalyviams renginio metu ant perdirbto ar perdirbimui tinkamo popieriaus; 
7.2.8.3 siekti taršos prevencijos, taupyti išteklius, naudoti aplinkai draugiškas transporto priemones, pasirinkti aplinkai draugišką maitinimo paslaugų tiekimą, mažinti atliekų susidarymą ir jas tinkamai tvarkyti. 
Daugiau informacijos: https://am.lrv.lt/media/viesa/saugykla/2023/11/0oyMnrSaPC8.pdf 
7.2.9 Tiekėjas turės parengti 1 stovyklos vertinimo anketą, suderintą su perkančiąja organizacija, ir pateikti apklausos ataskaitą perkančiajai organizacijai. Anketoje turi būti pateikti ne mažiau nei 4 kiekybiniai ir 3 kokybiniai klausimai. Tiekėjas paskutinę stovyklos dieną turi išsiųsti dalyviams anketą elektroniniais paštais. Apibendrinti apklausos rezultatai atsakingam asmeniui elektroniniu paštu turi būti pateikti per savaitę nuo stovyklos pabaigos.
7.2.10 Pateikti stovyklos veiklų nuotraukas bei dalyvių sąrašus per savaitę nuo stovyklos pabaigos. 
7.2.11 Paslaugos teikėjas turi atsakyti stovyklos dalyviams į klausimus elektroniniu paštu per 24 val.
8. ATSISKAITYMAS UŽ PASLAUGAS
8.1  Apmokėjimas už paslaugas bus vykdomas tokia tvarka:
8.1.1.Tiekėjui už suteiktas paslaugas bus sumokama pateikus sąskaitą – faktūrą;
8.1.2 Mokėjimai atliekami per 30 (trisdešimt) kalendorinių dienų; už suteiktas paslaugas bus apmokama pagal pasirašytus suteiktų paslaugų perdavimo-priėmimo aktus ir pateiktas sąskaitas.
8.1.3 Tiekėjas finansinius dokumentus teikia Perkančiajai organizacijai savo sąskaita tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąją informacinę sistema (toliau - Sabis). Užsakovas elektronines sąskaitas faktūras priima ir apdoroja naudodamasis Sabis priemonėmis,  išskyrus mobilizacijos, karo ar nepaprastosios padėties atveju yra Sabis pažeidimų, dėl kurių negalimas Užsakovo ir Vykdytojo bendravimas ir keitimasis informacija naudojantis šia sistema, todėl vykdant Sutartį sąskaitos faktūros gali būti teikiamos ne elektroninėmis priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

